ვოლოგდა
ვოლოგდა (რუს. Вологда) — ქალაქი ვოლოგდის ოლქში, რუსეთი. ამავე ოლქის ადმინისტრაციული, კულტურული და სასწავლო ცენტრი. მდებარეობს მოსკოვიდან 450 კილომეტრში. 2013 წლის აღწერით, ქალაქის მოსახლეობა მასზე დაქვემდებარებულ სასოფლო დასახლებებთან ერთად 325 700 ადამიანს შეადგენდა. ჩრდილო-დასავლეთის ფედერალური ოკრუგის უმნიშვნელოვანესი სარკინიგზო კვანძია. ქალაქის ტერიტორიაზე განსაკუთრებით მნიშვნელოვანი ისტორიული მემკვიდრეობის ძეგლები მდებარეობს, რომელთა საერთო რაოდენობა 224 ერთეულ აღწევს, მათ შორის 128 სახელმწიფოს მიერაა შეტანილი დაცულ ძეგლთა სიაში.